<classify> Pia, wajasiriamali hao walielezwa kuhusu huduma zingine za benki hiyo ikiwa ni pamoja na huduma ya benki ya simu ya mkononi, ACB Mobile Money ambayo wanaweza kutumia katika kufanya marejesho ya mikopo, kuweka fedha na huduma zingine.ACB ilianzishwa mwaka 1997 na hutoa huduma mbalimbali kwa wateja ikiwamo akaunti za watoto, Junior Account na zinginezo. Lengo la semina hiyo ya siku tano ni kuwakutanisha wajasiriamali kwa lengo la kuwapa elimu ya ujasiriamali, utunzaji wa fedha, utunzaji wa kumbukumbu, elimu ya mikopo na fursa za mkopo nafuu. Aidha, Sawa alisema tangu kuanza mafunzo hayo wajasiriamali wamehamasika kufungua akaunti kwenye benki hiyo.Leo jana siku ya pili ya semina tayari wajasiriamali watu wapatao 60 wameweza kufungua akaunti zao katika benki yetu, alisema.Alisema beki yake imekuwa ikithamini wajasiriamali wadogo na ndio maana imekuwa ikitoa mikopo kwa watu walio katika vikundi na kutolea mfano kwa mwaka jana pekee wametoa mikopo yenye thamani ya zaidi ya Sh bilioni 5 kwa wajasiriamali walioko kwenye vikundi.Mmoja wa wajasiliamali, Frida Makame alisema biashara yake kwa sasa imeimarika baada ya kuchukua mkopo nafuu kutoka ACB. Baada ya kupata mafunzo ya kutengeneza sabuni, tatizo likiwa ni mtaji, tukaenda ACB ambao walitukopesha na sasa biashara yetu imekuwa tumefikia hata kuuza sabuni zetu kwenye supermaket maduka makubwa na hata nje ya nchi, alisema.  <topic>: UCHUMI 